شەفەق
نیوز/ شەوەکی ئمڕوو شەممە، دەسکریا خوەینشاندان جەماوەرییگ لەناوڕاس بەغداد
پایتەخت، ئەرا زنیکردن سێیەمین ساڵیاد خوەینشاندان تەشرین لەساڵ ٢٠١٩.
ناڕەزایەیل
بڕیگ لە داواکرای بەرزەو کردن ک هەر خوەیان داوایل ساڵ ٢٠١٩ بوین، باوجی ئمساڵ بەشداریکردن
سەدریەیل وەشیوەیگ ئاشکرا بوی، ک ئەوانیش دروشم رەوتیان بەرزەو کردن، و فرەیان پڕتاڵ
سیا پووشێد.
لە
١ تەشرین یەکەم ٢٠١٩، دویای بانگوازەیلیگ لەبان سۆشیال میدیا لەوەر بەدی خزمەتگوزاری
و زیایبوین بیکاری، دەسکریا خوەینشاندان،  ئیجا
لە بەغداد و شارەیلیگ لە باشوور وە شیوەی فراوانیگ بڵاو بوی.
خوەینشاندانەیل
کارەیل تونەڕەوی بیوەرینیگ لەبانی کریا، تایبەت هەنای گرووپەیلیگ چەکدار چینە ناویان
ک وە "لایەن سێیەم" ناسریا، دەسکردنە کوشتن وبڕین ورفانن ناڕەزا و چالاکوانەیل.
ئەو
کارەیلە رەسیە کوشتن نزیکەی ٨٠٠ کەس لە خوەینیشاندەرەیل، و زەخمداری زیاتر لە ٢٧ هەزار،  لە وەختیگ ک وەماوەی ئی سێ ساڵە هوێچ لایەنیگ لەبان
ئی کارەیلە سزا نەیریا.
